nibzard/narodne-novine-full-text-markdown huggingface dataset:
### NN 154/2023 (21.12.2023.), Odluka o visini poreznih stopa godišnjeg poreza na dohodak na području Općine Mrkopalj

OPĆINA MRKOPALJ

2347

Na temelju članka 19.a Zakona o porezu na dohodak (»Narodne novine« br. 115/16, 106/18, 121/19, 32/20, 138/20, 151/22, 114/23) i članka 26. stavka 1. točke 2. Statuta Općine Mrkopalj (»Službene novine Primorsko-goranske županije« br. 10/21), Općinsko vijeće Općine Mrkopalj, na sjednici održanoj 11. prosinca 2023. godine donosi

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU
 OPĆINE MRKOPALJ

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području općine Mrkopalj.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20 %,

– viša porezna stopa 30 %.

Članak 3.

Ova Odluka objavit će se u »Narodnim novinama« i »Službenim novinama Primorsko-goranske županije«, a stupa na snagu 1. siječnja 2024. godine.

Klasa: 024-02/23-01/01
 Urbroj: 2170-29-01-23-25
 Mrkopalj, 11. prosinca 2023.

OPĆINSKO VIJEĆE OPĆINE MRKOPALJ

Predsjednica
 Helena Crnković, v. r.
### NN 154/2023 (21.12.2023.), Odluka o visini poreznih stopa godišnjeg poreza na dohodak na području Grada Vrgorca

GRAD VRGORAC

2337

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23) i članka 34. Statuta Grada Vrgorca (»Vjesnik« – službeno glasilo Grada Vrgorca broj 6/09, 2/13, 5/14, 16/19, 8/20 i 5/21), Gradsko vijeće Grada Vrgorca na 15. sjednici 28. studenoga 2023. godine donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU GRADA VRGORCA

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području grada Vrgorca.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 22 %

– viša porezna stopa 25 %.

Članak 3.

Ova Odluka objavit će se u »Narodnim novinama« i »Vjesniku« – službenom glasilu Grada Vrgorca, a stupa na snagu 1. siječnja 2024. godine.

Klasa: 024-04/23-01/54

Urbroj: 2181-15-01/01-23-1

Vrgorac, 28. studenoga 2023.

Predsjednik
 Ljubomir Erceg, dr. dent. med., v. r.
### NN 154/2023 (21.12.2023.), Odluka o lokalnim porezima Općine Mrkopalj

Općina Mrkopalj

2346

Na temelju članka 20. i članka 42. stavka 1. Zakona o lokalnim porezima (»Narodne novine« broj 115/16, 101/17, 114/22 i 114/23) i članka 26. stavka 1. točka 2. Statuta Općine Mrkopalj (»Službene novine Primorsko-goranske županije« broj 10/21), Općinsko vijeće Općine Mrkopalj, na sjednici održanoj 11. prosinca 2023. godine donijelo je

ODLUKU

O LOKALNIM POREZIMA

Članak 1.

Ovom se Odlukom utvrđuju vrste poreza koje pripadaju Općini Mrkopalj, visina stope te nadležno tijelo za utvrđivanje i naplatu poreza.

Članak 2.

Općini Mrkopalj pripadaju sljedeći porezi:

1. porez na potrošnju,

2. porez na kuće za odmor.

Članak 3.

Porez na potrošnju plaća se po stopi od 2,5 %.

Članak 4.

Porez na kuće za odmor plaća se u iznosu od 3,5 eura/m² korisne površine kuće za odmor.

Porez na kuće za odmor starije od 50 godina plaća se u iznosu od 2,00 eura/m² korisne površine kuće za odmor.

Članak 5.

Poslove u svezi s utvrđivanjem, evidentiranjem, nadzorom, naplatom i ovrhom radi naplate poreza iz članka 2. ove Odluke obavljat će Ministarstvo financija, Porezna uprava, Područni ured Rijeka, Ispostava Delnice, uz prethodnu suglasnost ministra financija.

Članak 6.

Ovlašćuje se nadležna organizacija platnog prometa zadužena za raspoređivanje uplaćenih prihoda da naknada koja pripada Ministarstvu financija, Poreznoj upravi u iznosu od 5 % od ukupno naplaćenih prihoda, obračuna i uplati u državni proračun, i to do zadnjeg dana u mjesecu za protekli mjesec.

Članak 7.

Danom stupanja na snagu ove Odluke prestaje važiti Odluka o lokalnim porezima (»Službene novine Primorsko-goranske županije« br. 32/19).

Članak 8.

Postupci utvrđivanja poreza započeti po odredbama Odluke o lokalnim porezima (»Službene novine Primorsko-goranske županije« br. 32/19), koji nisu dovršeni do stupanja na snagu ove Odluke, dovršit će se prema odredbama Odluke o lokalnim porezima (»Službene novine Primorsko-goranske županije« br. 32/19).

Članak 9.

Ova Odluka objavit će se u »Narodnim novinama« i »Službenim novinama Primorsko-goranske županije«, a stupa na snagu 1. siječnja 2024. godine.

Klasa: 024-02/23-01/01
 Urbroj: 2170-29-01-23-26
 Mrkopalj, 11. prosinca 2023.

OPĆINSKO VIJEĆE OPĆINE MRKOPALJ

Predsjednica
 Helena Crnković, v. r.
### NN 154/2023 (21.12.2023.), Odluka o visini poreznih stopa godišnjeg poreza na dohodak na području Općine Vuka

Općina Vuka

2354

Na temelju članka 19. a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23) i članka 36. Statuta Općine Vuka (»Službeni glasnik Općine Vuka«, broj 01/14, 01/18, 01/20, 02/21 i 09/23) Općinsko vijeće Općine Vuka, na sjednici održanoj 15. prosinca 2023. godine donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU OPĆINE VUKA

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području općine Vuka.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20 %,

– viša porezna stopa 30 %.

Članak 3.

Ova Odluka objavit će se u »Narodnim novinama« i »Službenom glasniku Općine Vuka«, a stupa na snagu 1. siječnja 2024. godine.

Klasa: 410-01/23-01/2

Urbroj: 2158-42-02-23-3

Vuka, 15. prosinca 2023.

Predsjednik
 Općinskog vijeća
 Stjepan Ribić, v. r.
### NN 154/2023 (21.12.2023.), Odluka o lokalnim porezima Općine Stari Mikanovci

Općina Stari Mikanovci

2348

Na temelju članaka 42. stavka 1. Zakona o lokalnim porezima (»Narodne novine« 115/16, 101/17, 114/22 i 114 /23) i članka 30. Statuta Općine Stari Mikanovci (»Službeni vjesnik Vukovarsko-srijemske županije« broj 4/21), Općinsko vijeće Općine Stari Mikanovci na 22. sjednici, održanoj 11. prosinca 2023. donosi

ODLUKU

O LOKALNIM POREZIMA OPĆINE
 STARI MIKANOVCI

I. TEMELJNA ODREDBA

I.

Ovom Odlukom uvodi se porez na potrošnju, visina stope poreza na potrošnju i nadležno porezno tijelo za utvrđivanje i naplatu poreza.

II. VRSTE POREZA

II.

Općinski porez je:

1. porez na potrošnju.

Porez na potrošnju plaća se na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima.

III. POREZ NA POTROŠNJU

III.

Stopa poreza na potrošnju iznosi 2 %.

IV.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava.

IV. DAVANJE OVLASTI FINA-i

V.

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknada koja pripada Ministarstvu financija, Poreznoj upravi u iznosu od 5 % od ukupno uplaćenih prihoda, obračuna i uplati u državni proračun, i to do zadnjeg dana u mjesecu za protekli mjesec.

V. PRIJELAZNE I ZAVRŠNE ODREDBE

VI.

Postupci utvrđivanja poreza započeti po odredbama Odluke o općinskim porezima Općine Stari Mikanovci (»Službeni vjesnik« Vukovarsko-srijemske županije«, broj 13/17) koji nisu dovršeni do stupanja na snagu ove Odluke, dovršit će se prema odredbama Odluke o općinskim porezima Općine Stari Mikanovci (»Službeni vjesnik Vukovarsko-srijemske županije«, broj 13/17).

VII.

Stupanjem na snagu ove Odluke, prestaje važiti Odluka o općinskim porezima Općine Stari Mikanovci (»Službeni vjesnik Vukovarsko-srijemske županije«, broj 13/17).

VIII.

Ova Odluka objavit će se u »Narodnim novinama« i »Službenom vjesniku Vukovarsko-srijemske županije«, a stupa na snagu 1. siječnja 2024. godine.

Klasa: 410-04/23-01/1
 Urbroj: 2196-24-01/23-01/1
 Stari Mikanovci, 11. prosinca 2023.

Predsjednik
 Općinskog vijeća
 Djuro Škrget, prof., v. r.
### NN 154/2023 (21.12.2023.), Odluka o visini poreznih stopa godišnjeg poreza na dohodak na području Općine Zdenci

OPĆINA ZDENCI

2356

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23) i članka 30. Statuta Općine Zdenci (»Službeni glasnik Općine Zdenci« broj 04/21.), Općinsko vijeće Općine Zdenci na 16. sjednici održanoj 14. prosinca 2023. godine donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU OPĆINE ZDENCI

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području općine Zdenci.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20 %,

– viša porezna stopa 30 %.

Članak 3.

Ova Odluka stupa na snagu 1. siječnja 2024. godine, objavit će se u »Narodnim novinama« i »Službenom glasniku Općine Zdenci«.

Klasa: 410-01/23-01/02

Urbroj: 2189-15-23-01-01

Zdenci, 14. prosinca 2023.

OPĆINSKO VIJEĆE OPĆINE ZDENCI

Predsjednik Vijeća
 Jurica Kiris, struč. spec. oec., v. r.
### NN 154/2023 (21.12.2023.), Odluka o visini poreznih stopa godišnjeg poreza na dohodak na području Općine Stari Mikanovci

OPĆINA STARI MIKANOVCI

2349

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23) i članka 30. Statuta Općine Stari Mikanovci (»Službeni vjesnik Vukovarsko-srijemske županije« 4/21), Općinsko vijeće Općine Stari Mikanovci na 22. sjednici održanoj 11. prosinca 2023. godine donosi

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU
 OPĆINE STARI MIKANOVCI

I.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Općine Stari Mikanovci.

II.

Porezne stope iz točke I. ove Odluke utvrđuju se kako slijedi:

– niža porezna stopa 20 %,

– viša porezna stopa 30 %.

III.

Ova Odluka objavit će se u »Narodnim novinama« i »Službenom vjesniku Vukovarsko-srijemske županije«, a stupa na snagu 1. siječnja 2024. godine.

Klasa: 410-04/23-01/2
 Urbroj: 2196-24-01/23-01/1
 Stari Mikanovci, 11. prosinca 2023.

Predsjednik
 Općinskog vijeća
 Djuro Škrget, prof., v. r.
### NN 154/2023 (21.12.2023.), Odluka o visini poreznih stopa godišnjeg poreza na dohodak Općine Žakanje

Općina Žakanje

2357

Na temelju članka 19.a Zakona o porezu na dohodak (»Narodne novine«, 115/16, 106/18, 121/19, 32/20, 138/20, 151/22 i 114/23) i članka 30. Statuta Općine Žakanje (»Službeni glasnik Općine Žakanje«, broj 01/21) Općinsko Vijeće Općine Žakanje na 17. sjednici održanoj 30. studenoga 2023. donosi

ODLUKU

O VISINI POREZNIH STOPA GODIŠNJEG POREZA NA DOHODAK

Članak 1.

Ovom Odlukom utvrđuje se visina poreznih stopa poreza na dohodak Općine Žakanje.

Članak 2.

Visina poreznih stopa poreza na dohodak utvrđuje se na način da je:

– niža stopa poreza na dohodak u visini od 22 %,

– viša stopa poreza na dohodak u visini od 33 %.

Članak 3.

Ova Odluka stupa na snagu 1. siječnja 2024. godine, a objavit će se u »Narodnim novinama« i »Službenom glasniku Općine Žakanje«.

Klasa: 410-01/23-01/3

Urbroj: 2133-22-01-23-1

Žakanje, 30. studenoga 2023.

Predsjednica
 Općinskog vijeća
 Irena Hribljan, v. r.
### NN 154/2023 (21.12.2023.), Odluka o visini poreznih stopa godišnjeg poreza na dohodak na području Općine Sv. Lovreč

OPĆINA SVETI LOVREČ

2351

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23) i članka 32. Statuta Općine Sv. Lovreč (»Službene novine Istarske županije« br. 7/09, »Službene novine Općine Sv. Lovreč« br. 2/13, 4/13 – pročišćeni tekst, 4/14 i 1/21), Općinsko vijeće Općine Sv. Lovreč na sjednici održanoj 13. prosinca 2023. godine donosi

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU
 OPĆINE SV. LOVREČ

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Općine Sv. Lovreč.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20 %,

– viša porezna stopa 33 %.

Članak 3.

Ova Odluka objavit će se u »Narodnim novinama« i »Službenim novinama Općine Sv. Lovreč«, a stupa na snagu 1. siječnja 2024. godine.

Klasa: 410-01/23-01/1
 Urbroj: 2163-33-02-23-3
 Sv. Lovreč Pazenatički, 13. prosinca 2023.

OPĆINSKO VIJEĆE OPĆINE SV. LOVREČ

Predsjednica
 Kristina Prekalj Diklić, v. r.
### NN 154/2023 (21.12.2023.), Rješenje o imenovanju ministra gospodarstva i održivog razvoja

Vlada Republike Hrvatske

2314

Na temelju članka 110. stavka 5. Ustava Republike Hrvatske (»Narodne novine«, br. 85/10. – pročišćeni tekst i 5/14. – Odluka Ustavnog suda Republike Hrvatske) i članka 4. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), uz supotpis predsjednika Hrvatskoga sabora, donosim

RJEŠENJE

O IMENOVANJU MINISTRA GOSPODARSTVA I ODRŽIVOG RAZVOJA

Imenuje se DAMIR HABIJAN ministrom gospodarstva i održivog razvoja.

Klasa: 080-02/23-01/73

Urbroj: 50301-15/07-23-05

Zagreb, 20. prosinca 2023.

Predsjednik
 mr. sc. Andrej Plenković, v. r.
### NN 154/2023 (21.12.2023.), Odluka o iskazivanju povjerenja članu Vlade Republike Hrvatske

HRVATSKI SABOR

2313

Na temelju članka 110. Ustava Republike Hrvatske i članka 119. Poslovnika Hrvatskoga sabora, Hrvatski sabor na sjednici 20. prosinca 2023. donio je

ODLUKU

O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske DAMIRU HABIJANU za obavljanje dužnosti ministra gospodarstva i održivog razvoja.

Klasa: 021-03/23-08/17

Zagreb, 20. prosinca 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 154/2023 (21.12.2023.), Odluka o visini poreznih stopa godišnjeg poreza na dohodak na području Grada Omiša

Grad Omiš

2334

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23) i članka 30. Statuta Grada Omiša (»Službeni glasnik Grada Omiša« broj 4/09, 9/10, 2/13, 10/13, 1/18 i 2/21), Gradsko vijeće Grada Omiša na 23. sjednici održanoj 12. prosinca 2023. godine donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU GRADA OMIŠA

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području Grada Omiša.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 21,6 %,

– viša porezna stopa 32,4 %.

Članak 3.

Ova Odluka objavit će se u »Narodnim novinama« i »Službenom glasniku Grada Omiša«, a stupa na snagu 1. siječnja 2024. godine.

Klasa: 410-04/23-01/03

Urbroj: 2181-7-03-01/1-23-1

Omiš, 12. prosinca 2023.

GRAD OMIŠ
 GRADSKO VIJEĆE

Predsjednik
 Zvonko Močić, dr. med., v. r.
### NN 155/2023 (22.12.2023.), Pravilnik o izmjenama Pravilnika o provedbi intervencija 77.01. Potpora za sudjelovanje poljoprivrednika u sustavima kvalitete i 77.02. Potpora za aktivnosti informiranja i promoviranja koje provode skupine proizvođača na unutarnjem tržištu iz strateškog plana zajedničke poljoprivredne politike Republike Hrvatske 2023. – 2027.

Ministarstvo poljoprivrede

2376

Na temelju članka 8.a stavka 23. Zakona o poljoprivredi (»Narodne novine«, br. 118/18., 42/20., 127/20. – Odluka Ustavnog suda Republike Hrvatske, 52/21. i 152/22.) ministrica poljoprivrede donosi

PRAVILNIK

O IZMJENAMA PRAVILNIKA O PROVEDBI INTERVENCIJA 77.01. POTPORA ZA SUDJELOVANJE POLJOPRIVREDNIKA U SUSTAVIMA KVALITETE I 77.02. POTPORA ZA AKTIVNOSTI INFORMIRANJA I PROMOVIRANJA KOJE PROVODE SKUPINE PROIZVOĐAČA NA UNUTARNJEM TRŽIŠTU IZ STRATEŠKOG PLANA ZAJEDNIČKE POLJOPRIVREDNE POLITIKE REPUBLIKE HRVATSKE 2023. – 2027.

Članak 1.

U Pravilniku o provedbi intervencija 77.01. Potpora za sudjelovanje poljoprivrednika u sustavima kvalitete i 77.02. Potpora za aktivnosti informiranja i promoviranja koje provode skupine proizvođača na unutarnjem tržištu iz Strateškog plana Zajedničke poljoprivredne politike Republike Hrvatske 2023. – 2027. (Narodne novine, broj 146/23.) u članku 8. stavak 4. mijenja se i glasi:

»(4) Početkom sudjelovanja u sustavu kvalitete za zaštićene oznake izvornosti, zaštićene oznake zemljopisnog podrijetla ili sustavu za zajamčeno tradicionalni specijalitet smatra se datum prve Potvrde o sukladnosti proizvoda sa specifikacijom proizvoda, koja se odnosi na korisnika, ili u slučaju subjekta u lancu proizvodnje, prerade i stavljanja na tržište proizvoda, datum prve utvrđene sukladnosti faze za proizvod, a koji će ovlašteno delegirano tijelo posebno naglasiti u Uvjerenju o sukladnosti pojedine faze proizvodnje sa specifikacijom proizvoda, koja se odnosi na korisnika, izdane od strane ovlaštenog delegiranog tijela, a nakon registracije naziva tog proizvoda na EU razini kao zaštićene oznake izvornosti, zaštićene oznake zemljopisnog podrijetla ili zajamčeno tradicionalnog specijaliteta.«.

Stavak 6. mijenja se i glasi:

»(6) Početkom sudjelovanja u nacionalnom sustavu kvalitete »Dokazana kvaliteta« smatra se datum prve Potvrde o sukladnosti proizvoda sa specifikacijom proizvoda koja se odnosi na korisnika koji je na Potvrdi naveden kao nositelj oznake ili subjekt u lancu proizvodnje, izdane od strane ovlaštenog delegiranog tijela, a nakon donošenja Rješenja Ministarstva poljoprivrede o priznavanju oznake »Dokazana kvaliteta« za taj proizvod.«.

Članak 2.

U članku 10. stavak 2. briše se.

Dosadašnji stavak 3. postaje stavak 2.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/22-01/96

Urbroj: 525-07/301-23-14

Zagreb, 18. prosinca 2023.

Ministrica poljoprivrede
 Marija Vučković, v. r.
### NN 155/2023 (22.12.2023.), Odluka o visini poreznih stopa godišnjeg poreza na dohodak Grada Zagreba

Grad Zagreb

2381

Na temelju članaka 19.a stavka 1. Zakona o porezu na dohodak (»Narodne novine« 115/16, 106/18, 121/19, 32/20, 138/20, 151/22 i 114/23) i članka 41. točke 2. Statuta Grada Zagreba (»Službeni glasnik Grada Zagreba« 23/16, 2/18, 23/18, 3/20, 3/21, 11/21 – pročišćeni tekst i 16/22), Gradska skupština Grada Zagreba, na 29. sjednici, 13. prosinca 2023., donijela je

ODLUKU

O VISINI POREZNIH STOPA GODIŠNJEG POREZA NA DOHODAK

Članak 1.

Ovom odlukom utvrđuju se visine poreznih stopa godišnjeg poreza na dohodak za porezne obveznike na području Grada Zagreba.

Članak 2.

Porezne stope iz članka 1. ove odluke utvrđuju se kako slijedi:

– niža porezna stopa 23,60 %,

– viša porezna stopa 35,40 %.

Članak 3.

Ova odluka bit će objavljena u »Službenom glasniku Grada Zagreba« i »Narodnim novinama«, a stupa na snagu 1. siječnja 2024.

Klasa: 024-01/23-03/507

Urbroj: 251-16-04-23-7

Zagreb, 13. prosinca 2023.

Predsjednik
 Gradske skupštine
 Joško Klisović, v. r.
### NN 155/2023 (22.12.2023.), Odluka o visini izuzetih novčanih sredstava od ovrhe za 2024. godinu

MINISTARSTVO POLJOPRIVREDE

2377

Na temelju članka 41. stavka 6. Zakona o obiteljskom poljoprivrednom gospodarstvu (»Narodne novine«, br. 29/18., 32/19. i 18/23.) ministrica poljoprivrede uz suglasnost ministra nadležnog za poslove pravosuđa i uprave donosi

ODLUKU

O VISINI IZUZETIH NOVČANIH SREDSTAVA OD OVRHE ZA 2024. GODINU

I.

Ovom Odlukom propisuje se visina izuzetih novčanih sredstava od ovrhe koja su nužna obiteljskom poljoprivrednom gospodarstvu koje posjeduje žive životinje radi osiguravanja održivosti osnovnih aktivnosti na poljoprivrednom gospodarstvu, odnosno za opskrbu hranom i druge skrbi za životinje.

Izuzeta novčana sredstva propisuju se u visini dostatnoj na mjesečnoj razini za podmirenje uzdržnih potreba hrane i lijekova za životinje evidentirane u nadležnim registrima po grlu za goveda i kopitare, po grlu za svinje, po grlu za ovce i koze te po kljunu za perad za 2024. godinu.

II.

Visina izuzetih novčanih sredstava od ovrhe iz točke I. ove Odluke iznosi za:

1. goveda i kopitare (po grlu): 171,00 eura

2. svinje (po grlu): 49,00 eura

3. ovce i koze (po grlu): 37,00 eura

4. perad (po kljunu): 6,00 eura.

III.

Ova Odluka objavit će se u »Narodnim novinama«, stupa na snagu 1. siječnja 2024. i prestaje važiti 31. prosinca 2024.

Klasa: 740-11/23-01/35

Urbroj: 525-11/680-23-1

Zagreb, 30. studenoga 2023.

Ministrica poljoprivrede
 Marija Vučković, v. r.
### NN 155/2023 (22.12.2023.), Odluka o proglašenju 2024. godine »Godinom Marka Marulića« u Republici Hrvatskoj

VLADA REPUBLIKE HRVATSKE

2372

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 21. prosinca 2023. donijela

ODLUKU

O PROGLAŠENJU 2024. GODINE »GODINOM MARKA MARULIĆA« U REPUBLICI HRVATSKOJ

I.

Godina 2024. proglašava se »Godinom Marka Marulića« u Republici Hrvatskoj.

II.

Vlada Republike Hrvatske bit će pokrovitelj svih programa kojima će se obilježiti godina 2024. »Godinom Marka Marulića«.

III.

Zadužuje se Ministarstvo kulture i medija za operativnu provedbu programa kojim će se obilježiti »Godina Marka Marulića«.

IV.

Sredstva za provedbu ove Odluke osigurat će se u državnom proračunu Republike Hrvatske, na razdjelu Ministarstva kulture i medija.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/528
 Urbroj: 50301-01/10-23-3
 Zagreb, 21. prosinca 2023.

Predsjednik
 mr. sc. Andrej Plenković, v. r.
### NN 155/2023 (22.12.2023.), Uredba o dopuni Uredbe o nazivima radnih mjesta i koeficijentima složenosti poslova u javnim službama

Vlada Republike Hrvatske

2367

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, br. 27/01. i 39/09.), Vlada Republike Hrvatske je na sjednici održanoj 21. prosinca 2023. donijela

UREDBU

O DOPUNI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 25/13., 72/13., 151/13., 9/14., 40/14., 51/14., 77/14., 83/14. – ispravak, 87/14., 120/14., 147/14., 151/14., 11/15., 32/15., 38/15., 60/15., 83/15., 112/15., 122/15., 10/17., 39/17., 40/17. - ispravak, 74/17., 122/17., 9/18., 57/18., 59/19., 79/19., 119/19., 50/20., 128/20., 141/20., 17/21., 26/21., 78/21., 138/21., 9/22., 31/22., 72/22., 82/22., 99/22., 26/23., 46/23. i 104/23.), iza članka 8.b dodaje se članak 8.c koji glasi:

»Članak 8.c

Posebni nazivi radnih mjesta i koeficijenti složenosti poslova u Akademiji socijalne skrbi su:

SLUŽBENICI

a) Položaji I. vrste

|  |  |
| --- | --- |
| 1. ravnatelj | 3,395 |
| 2. pomoćnik ravnatelja | 2,716.«. |

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/23-03/95
 Urbroj: 50301-04/25-23-2
 Zagreb, 21. prosinca 2023.

Predsjednik
 mr. sc. Andrej Plenković, v. r.
### NN 155/2023 (22.12.2023.), Odluka o preraspodjeli sredstava planiranih u Državnom proračunu Republike Hrvatske za 2023. godinu radi osiguranja sredstava za isplatu jednokratnog novčanog primanja korisnicima mirovine radi ublažavanja posljedica rasta troškova života

VLADA REPUBLIKE HRVATSKE

2370

Na temelju članka 5. stavka 1. Zakona o izvršavanju Državnog proračuna Republike Hrvatske za 2023. godinu (»Narodne novine«, br. 145/22., 63/23. i 129/23.), a u vezi s člankom 60. Zakona o proračunu (»Narodne novine«, broj 144/21.) Vlada Republike Hrvatske je na sjednici održanoj 21. prosinca 2023. donijela

ODLUKU

O PRERASPODJELI SREDSTAVA PLANIRANIH U DRŽAVNOM PRORAČUNU REPUBLIKE HRVATSKE ZA 2023. GODINU RADI OSIGURANJA SREDSTAVA ZA ISPLATU JEDNOKRATNOG NOVČANOG PRIMANJA KORISNICIMA MIROVINE RADI UBLAŽAVANJA POSLJEDICA RASTA TROŠKOVA ŽIVOTA

I.

Ovom Odlukom Vlada Republike Hrvatske preraspodjeljuje sredstva u ukupnom iznosu od 77.800.000 eura unutar razdjela 086 Ministarstvo rada, mirovinskoga sustava, obitelji i socijalne politike u Državnom proračunu Republike Hrvatske za 2023. godinu (»Narodne novine«, br. 145/22., 63/23. i 129/23.) radi osiguranja sredstava za isplatu jednokratnog novčanog primanja korisnicima mirovine radi ublažavanja posljedica rasta troškova života koji su rezultat ruske invazije na Ukrajinu.

II.

Sredstva iz točke I. ove Odluke preraspodijelit će se prema tablici kako slijedi:

![](/files/_web/sluzbeni-dio/2023/132858/images/17890.jpg)

III.

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2023. godinu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/551
 Urbroj: 50301-05/16-23-2
 Zagreb, 21. prosinca 2023.

Predsjednik
 mr. sc. Andrej Plenković, v. r.
### NN 155/2023 (22.12.2023.), Odluka o proglašenju projekta »Potpora radu Radiotelevizije Herceg-Bosne« od strateškog značaja za Hrvate izvan Republike Hrvatske

VLADA REPUBLIKE HRVATSKE

2373

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s točkama III. i VIII. Odluke o osnivanju Povjerenstva za procjenu i utvrđivanje prijedloga projekata od strateškog značaja za Hrvate izvan Republike Hrvatske (»Narodne novine«, broj 19/22.), Vlada Republike Hrvatske je na sjednici održanoj 21. prosinca 2023. donijela

ODLUKU

O PROGLAŠENJU PROJEKTA »POTPORA RADU RADIOTELEVIZIJE HERCEG-BOSNE« OD STRATEŠKOG ZNAČAJA ZA HRVATE IZVAN REPUBLIKE HRVATSKE

I.

Na prijedlog Povjerenstva za procjenu i utvrđivanje prijedloga projekata od strateškog značaja za Hrvate izvan Republike Hrvatske, Vlada Republike Hrvatske proglašava projekt »Potpora radu Radiotelevizije Herceg-Bosne« od strateškog značaja za Hrvate izvan Republike Hrvatske.

II.

U Državnom proračunu Republike Hrvatske za 2023. godinu i projekcijama za 2024. i 2025. godinu (»Narodne novine«, br. 145/22., 63/23. i 129/23.), na stavkama Središnjeg državnog ureda za Hrvate izvan Republike Hrvatske, za realizaciju projekta iz točke I. ove Odluke u 2023. godini osigurana su sredstva u ukupnom iznosu od 700.000,00 eura za potporu radu Radiotelevizije Herceg-Bosne.

III.

Središnji državni ured za Hrvate izvan Republike Hrvatske će s korisnikom potpore iz točke I. ove Odluke, odnosno s Radiotelevizijom Herceg-Bosne, potpisati ugovor o financijskoj potpori iz točke II. Odluke.

Ugovorom o financijskoj potpori utvrdit će se međusobna prava i obveze ugovornih strana kao i uvjeti te način doznačavanja sredstava.

IV.

Zadužuje se Središnji državni ured za Hrvate izvan Republike Hrvatske da projekt iz točke I. ove Odluke uvrsti na Popis strateških projekata od značaja za Hrvate izvan Republike Hrvatske te ga objavi na svojim mrežnim stranicama.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/523

Urbroj: 50301-21/21-23-2

Zagreb, 21. prosinca 2023.

Predsjednik
 mr. sc. Andrej Plenković, v. r.
### NN 155/2023 (22.12.2023.), Zaključak o uspostavi Foruma za podršku održivom financiranju

VLADA REPUBLIKE HRVATSKE

2374

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s mjerom C1.1.1. R7 »Uspostava platforme pod nazivom Forum za podršku održivom financiranju« iz Dodatka Nacionalnom planu oporavka i otpornosti 2021. – 2026., Vlada Repub­like Hrvatske je na sjednici održanoj 21. prosinca 2023. donijela

ZAKLJUČAK

1. Vlada Republike Hrvatske ističe važnost zelene tranzicije, utvrđene u Nacionalnoj razvojnoj strategiji Republike Hrvatske do 2030. godine (»Narodne novine«, broj 13/21.) kao jedan od ključnih razvojnih smjerova slijedom čega prepoznaje ključnu ulogu u procesu tranzicije prema održivom gospodarstvu i to kroz aktivno usmjeravanje prikupljenog kapitala prema održivim ekonomskim aktivnostima.

2. Ovim Zaključkom uspostavlja se zajednička platforma pod nazivom Forum za podršku održivom financiranju (u daljnjem tekstu: Forum) kao jedinstvena točka za razmjenu informacija uz koordinaciju svih bitnih dionika, s ciljem osiguravanja podrške financijskom sektoru u Republici Hrvatskoj prilikom financiranja tranzicije na održivo gospodarstvo te pružanja potpore kod usklađivanja s regulatornim zahtjevima u području održivog financiranja.

3. Zadužuje se Ministarstvo financija da u suradnji s Ministarstvom gospodarstva i održivog razvoja, Hrvatskom narodnom bankom i Hrvatskom agencijom za nadzor financijskih usluga:

– identificira institucije koje trebaju sudjelovati u radu Foruma i imenuje članove koji će predstavljati te institucije u radu Foruma

– poduzme sve potrebne aktivnosti radi pružanja podrške financijskom sektoru u Republici Hrvatskoj pri financiranju tranzicije na održivo gospodarstvo te pružanja potpore pri usklađivanju s regulatornim zahtjevima u području održivog financiranja

– razmotri mogućnost uključivanja međunarodne financijske institucije s iskustvom i znanjem u području savjetovanja oko ozelenjivanja financijskog sektora, nakon što članovi Foruma utvrde početne zahtjeve i postavke potrebne financijskom sektoru

– izradi prvi Akcijski plan s mjerama i rokovima provedbe pojedinih aktivnosti do kraja prvog kvartala 2025. godine

– izradi drugi Akcijski plan s mjerama i rokovima provedbe pojedinih aktivnosti do kraja prvog kvartala 2026. godine

– provede i sve druge potrebne aktivnosti s ciljem pune operacionalizacije rada Foruma.

4. Ovaj Zaključak objavit će se u »Narodnim novinama«.

Klasa: 022-03/23-07/511
 Urbroj: 50301-05/16-23-3
 Zagreb, 21. prosinca 2023.

Predsjednik
 mr. sc. Andrej Plenković, v. r.
### NN 155/2023 (22.12.2023.), Odluka o porezima Grada Karlovca

Grad Karlovac

2379

Na temelju članka 41. stavka 4. i članka 42. stavka 1., a u svezi s člankom 20. Zakona o lokalnim porezima (»Narodne novine« br. 115/16, 101/17, 114/22. i 114/23.) – u daljnjem tekstu: Zakon) i članaka 34. i 97. Statuta Grada Karlovca (»Glasnik Grada Karlovca« br. 9/21 – potpuni tekst i 10/22), Gradsko vijeće Grada Karlovca na 30. sjednici održanoj 5. prosinca 2023. godine donijelo je

ODLUKU

O POREZIMA GRADA KARLOVCA

I. OPĆE ODREDBE

Članak 1.

Ovom Odlukom se, sukladno Zakonu o lokalnim porezima, utvrđuju vrste poreza koji pripadaju Gradu Karlovcu, visina stope poreza na potrošnju, visina poreza na kuće za odmor, te nadležno porezno tijelo za utvrđivanje i naplatu poreza koji pripadaju Gradu Karlovcu.

Članak 2.

Pojedini pojmovi u smislu ove Odluke imaju značenja koja su definirana Zakonom.

Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski rod.

II. VRSTE POREZA

Članak 3.

Gradu Karlovcu pripadaju sljedeći porezi:

1. porez na potrošnju i

2. porez na kuće za odmor.

III. POREZ NA POTROŠNJU

Članak 4.

Porez na potrošnju plaća se po stopi od 3 %.

IV. POREZ NA KUĆE ZA ODMOR

Članak 5.

Porez na kuće za odmor na području Grada Karlovca plaća se u visini od 2,00 EUR po četvornom metru korisne površine kuće za odmor.

V. NADLEŽNO POREZNO TIJELO

Članak 6.

Poslove utvrđivanja i naplate poreza na potrošnju i poreza na kuće za odmor obavlja Ministarstvo financija, nadležna Porezna uprava u skladu sa poreznim i drugim propisima.

Ovlašćuje se nadležna organizacija platnog prometa zadužena za raspoređivanje uplaćenih prihoda korisnicima (Financijska agencija), da naknadu koja pripada Ministarstvu financija, Poreznoj upravi, u iznosu od 5 % od ukupno naplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

VI. PRIJELAZNE I ZAVRŠNE ODREDBE

Članak 7.

Postupci utvrđivanja i naplate poreza započeti po odredbama Odluke o lokalnim porezima Grada Karlovca (»Glasnik Grada Karlovca« br. 8/17, 20/17, 20/21 i 2/22, »Narodne novine« br. 33/17, 127/17, 137/21 i 18/22), koji nisu dovršeni do stupanja na snagu ove Odluke, dovršit će se prema odredbama Odluke o lokalnim porezima Grada Karlovca (»Glasnik Grada Karlovca« br. 8/17, 20/17, 20/21 i 2/22, »Narodne novine« br. 33/17, 127/17, 137/21 i 18/22).

Članak 8.

Stupanjem na snagu ove Odluke, prestaje važiti Odluka o lokalnim porezima Grada Karlovca (»Glasnik Grada Karlovca« br. 8/17, 20/17, 20/21 i 2/22, »Narodne novine« br. 33/17, 127/17, 137/21 i 18/22).

Članak 9.

Ova Odluka objavit će se u »Glasniku Grada Karlovca« i u »Narodnim novinama«, a stupa na snagu 1. siječnja 2024. godine.

Klasa: 024-03/23-02/14
 Urbroj: 2133-1-01/01-23-5
 Karlovac, 5. prosinca 2023.

Predsjednik Gradskog vijeća
 Grada Karlovca
 Marin Svetić, dipl. ing. šumarstva, v. r.
### NN 155/2023 (22.12.2023.), Odluka o dopuni Odluke o dodacima na osnovnu plaću u Ministarstvu obrane i Oružanim snagama Republike Hrvatske

Ministarstvo obrane

2375

Na temelju članka 113. stavka 2. Zakona o obrani (»Narodne novine«, br. 73/13, 75/15, 27/16, 110/17 – Odluka Ustavnog suda Republike Hrvatske, 30/18 i 70/19) i uz prethodnu suglasnost ministra financija te na temelju članka 139.a Zakona o službi u Oružanim snagama Republike Hrvatske (»Narodne novine«, br. 73/13, 75/15, 50/16, 30/18 i 125/19), donosim

ODLUKU

O DOPUNI ODLUKE O DODACIMA NA OSNOVNU PLAĆU U MINISTARSTVU OBRANE I ORUŽANIM SNAGAMA REPUBLIKE HRVATSKE

I.

U Odluci o dodacima na osnovnu plaću u Ministarstvu obrane i Oružanim snagama Republike Hrvatske (»Narodne novine«, br. 92/18) iza točke II. dodaje se točka II.a koja glasi:

»II.a

Iznimno, državnim službenicima i namještenicima raspoređenim u službu u Ministarstvo obrane odnosno na radna mjesta u Oružanim snagama Republike Hrvatske za koja je utvrđen koeficijent složenosti poslova od 0,601 do 1,115 dodatak na osnovnu plaću iz točke I. ove Odluke odnosno uvećanje osnovne plaće iz točke II. ove Odluke iznosi 20 %.«

II.

Ova Odluka primjenjuje se počevši s plaćom za prosinac 2023., koja se isplaćuje u siječnju 2024.

III.

Ova Odluka stupa na snagu prvoga dana od dana objave u »Narodnim novinama«.

Klasa: 023-03/23-03/1
 Urbroj: 512-01-23-1188
 Zagreb, 21. prosinca 2023.

Potpredsjednik
 Vlade Republike Hrvatske
 i ministar obrane
 Ivan Anušić, v. r.
### NN 155/2023 (22.12.2023.), Odluka o preraspodjeli sredstava planiranih u Državnom proračunu Republike Hrvatske za 2023. godinu radi dodjele sredstava za obnovu objekata na potresom pogođenom području

VLADA REPUBLIKE HRVATSKE

2369

Na temelju članka 11. stavka 4. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (»Narodne novine«, broj 21/23.), Vlada Republike Hrvatske je na sjednici održanoj 21. prosinca 2023. donijela

ODLUKU

O PRERASPODJELI SREDSTAVA PLANIRANIH U DRŽAVNOM PRORAČUNU
 REPUBLIKE HRVATSKE ZA 2023. GODINU RADI DODJELE SREDSTAVA ZA OBNOVU OBJEKATA NA POTRESOM POGOĐENOM PODRUČJU

I.

Ovom Odlukom Vlada Republike Hrvatske preraspodjeljuje sredstva unutar razdjela 076 Ministarstvo prostornoga uređenja, graditeljstva i državne imovine u Državnom proračunu Republike Hrvatske za 2023. godinu (»Narodne novine«, br. 145/22., 63/23. i 129/23.) radi dodjele sredstava Sisačko-moslavačkoj županiji za obnovu objekata javnih vatrogasnih postrojbi i dobrovoljnih vatrogasnih društava na potresom pogođenom području te za isplate novčanih pomoći za sve vrste obnove sukladno Zakonu o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (»Narodne novine«, broj 21/23.).

II.

Sredstva iz točke I. ove Odluke preraspodijelit će se prema tablici kako slijedi:

![](/files/_web/sluzbeni-dio/2023/132858/images/17875.jpg)

![](/files/_web/sluzbeni-dio/2023/132858/images/17864.jpg)

![](/files/_web/sluzbeni-dio/2023/132858/images/18278.jpg)

III.

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2023. godinu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/505

Urbroj: 50301-05/16-23-2

Zagreb, 21. prosinca 2023.

Predsjednik
 mr. sc. Andrej Plenković, v. r.
### NN 155/2023 (22.12.2023.), Odluka o visini poreznih stopa godišnjeg poreza na dohodak na području Grada Petrinje

Grad Petrinja

2380

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23) i članka 36. stavka 1. točke 7. Statuta Grada Petrinje (»Službeni vjesnik«, broj 14/13, 52/14, 68/17, 9/18, 13/18 – ispr., 59/18, 07/20 i 12/21), Gradsko vijeće Grada Petrinje na 27. sjednici održanoj 8. prosinca 2023. godine donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU GRADA PETRINJE

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području grada Petrinje.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20 %,

– viša porezna stopa 30 %.

Članak 3.

Ova Odluka objavit će se u »Narodnim novinama« i »Službenom vjesniku« Grada Petrinje, a stupa na snagu 1. siječnja 2024. godine.

Klasa: 410-01/23-01/05

Urbroj: 2176-6-01-23-3

Petrinja, 8. prosinca 2023.

Predsjednik
 Robert Polanščak, v. r.
### NN 156/2023 (27.12.2023.), Odluka o visini poreznih stopa godišnjeg poreza na dohodak Grada Imotskog

Grad Imotski

2400

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23) i članka 31. Statuta Grada Imotskog (»Službeni glasnik Grada Imotskog« br. 2/09, 1/13, 4/13, 5/16 – pročišćeni tekst i 2/17 – ispravak, 3/18 i 3/21), Gradsko vijeće Grada Imotskog na svojoj XVI. sjednici održanoj 11. prosinca 2023. godine donijelo je

ODLUKU

O VISINI POREZNIH STOPA GODIŠNJEG POREZA NA DOHODAK GRADA IMOTSKOG

I.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području grada Imotskog.

II.

Porezne stope iz članka 1. ove Odluke utvrđuju se kako slijedi:

– niža porezna stopa 20 %,

– viša porezna stopa 25 %.

III.

Ova Odluka objavit će se u »Narodnim novinama« i »Službenom glasniku Grada Imotskog«, a stupa na snagu 1. siječnja 2024. godine.

Klasa: 410-04/23-01/01

Urbroj: 2181-3-01-23-1

Imotski, 11. prosinca 2023.

Predsjednik
 Gradskog vijeća
 dr. sc. Perica Tucak, v. r.
### NN 156/2023 (27.12.2023.), Odluka o visini poreznih stopa godišnjeg poreza na dohodak na području Grada Komiže

Grad Komiža

2401

Na temelju članka 19.a Zakona o porezu na dohodak (»Narodne novine« 115/16, 106/18, 121/19, 32/20, 138/20, 151/22 i 114/23) i članka 34. Statuta Grada Komiže (»Službeni glasnik Grada Komiže« br. 01/21), Gradsko vijeće Grada Komiže na svojoj 19. sjednici održanoj 12. prosinca 2023. godine, donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU GRADA KOMIŽE

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području grada Komiže.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20 %,

– viša porezna stopa 30 %.

Članak 3.

Ova Odluka objavit će se u »Narodnim novinama« i »Službenom glasniku Grada Komiže«, a stupa na snagu 1. siječnja 2024. godine.

Klasa: 024-01/23-02/56

Urbroj: 2181-5-01-23-01

Komiža, 12. prosinca 2023.

Predsjednik
 Edo Bogdanović, v. r.
### NN 156/2023 (27.12.2023.), Zakon o izmjeni Zakona o dodatku na mirovine ostvarene prema Zakonu o mirovinskom osiguranju

HRVATSKI SABOR

2395

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O DODATKU NA MIROVINE OSTVARENE PREMA ZAKONU O MIROVINSKOM OSIGURANJU

Proglašavam Zakon o izmjeni Zakona o dodatku na mirovine ostvarene prema Zakonu o mirovinskom osiguranju, koji je Hrvatski sabor donio na sjednici 15. prosinca 2023.

Klasa: 011-02/23-02/125

Urbroj: 71-10-01/1-23-2

Zagreb, 20. prosinca 2023.

Predsjednik
 Republike Hrvatske
 Zoran Milanović, v. r.

ZAKON

O IZMJENI ZAKONA O DODATKU NA
 MIROVINE OSTVARENE PREMA ZAKONU O MIROVINSKOM OSIGURANJU

Članak 1.

U Zakonu o dodatku na mirovine ostvarene prema Zakonu o mirovinskom osiguranju (»Narodne novine«, br. 79/07., 114/11. i 115/18.) u članku 2. stavak 8. mijenja se i glasi:

»(8) Korisniku mirovine kojemu je u obveznom mirovinskom osiguranju generacijske solidarnosti određena osnovna mirovina osnovica za dodatak je mjesečna svota osnovne mirovine i određuje se u postotku od 27 % od osnovne mirovine.«.

Stavak 9. briše se.

Dosadašnji stavak 10., koji postaje stavak 9., mijenja se i glasi:

»(9) Korisniku iz stavka 8. ovoga članka kojemu svota osnovne mirovine s dodatkom iz stavka 8. ovoga članka iznosi manje od najniže osnovne mirovine određuje se najniža osnovna mirovina iz članka 93. stavka 3. Zakona o mirovinskom osiguranju.«.

Dosadašnji stavak 11., koji postaje stavak 10., mijenja se i glasi:

»(10) Svota osnovne mirovine iz stavka 8. ovoga članka, zajedno s dodatkom iz stavka 8. ovoga članka ne smije prijeći svotu najviše osnovne mirovine iz članka 93. stavka 3. Zakona o mirovinskom osiguranju.«.

Stavak 12. briše se.

Dosadašnji stavak 13. postaje stavak 11.

PRIJELAZNA I ZAVRŠNA ODREDBA

Članak 2.

(1) Korisnicima mirovine kojima je do dana stupanja na snagu ovoga Zakona određen dodatak na osnovnu mirovinu s danom stupanja na snagu ovoga Zakona određuje se dodatak na osnovnu mirovinu pripadajuću od 1. siječnja 2024. prema članku 1. ovoga Zakona, ako je mirovina u isplati.

(2) Hrvatski zavod za mirovinsko osiguranje po službenoj će dužnosti korisnicima mirovine iz stavka 1. ovoga članka odrediti dodatak na osnovnu mirovinu prema članku 1. ovoga Zakona bez donošenja rješenja.

Članak 3.

Ovaj Zakon objavit će se u »Narodnim novinama«, a stupa na snagu 1. siječnja 2024.

Klasa: 022-02/23-01/119

Zagreb, 15. prosinca 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 156/2023 (27.12.2023.), Kamatna stopa Europske središnje banke na glavne operacije refinanciranja

Hrvatska narodna banka

2399

Na temelju članka 29. stavka 8. Zakona o obveznim odnosima (»Narodne novine«, br. 35/2005., 41/2008., 125/2011., 78/2015., 29/2018., 126/2021., 114/2022. i 156/2022.) Hrvatska narodna banka objavljuje

KAMATNU STOPU

EUROPSKE SREDIŠNJE BANKE NA GLAVNE OPERACIJE REFINANCIRANJA

Kamatna stopa koju je Europska središnja banka primijenila na svoje posljednje glavne operacije refinanciranja i koja je na snazi 1. siječnja 2024. iznosi 4,50 % godišnje.

O. br. 396-091/12-23/BV

Zagreb, 21. prosinca 2023.

Guverner
 Hrvatske narodne banke
 Boris Vujčić, v. r.
### NN 156/2023 (27.12.2023.), Odluka o lokalnim porezima Grada Vodnjana – Dignano

GRAD VODNJAN – dignano

2409

Na temelju članka 42. Zakona o lokalnim porezima (»Narodne novine« broj 115/16, 101/17, 114/22 i 114/23) i članka 34. Statuta Grada Vodnjana – Dignano (»Službene novine Grada Vodnjana – Dignano« broj 02/09, 02/10, 02/13, 02/18, 02/21, 07/22, 15/22 – pročišćeni tekst i 16/23), Gradsko vijeće Grada Vodnjana – Dignano, na 25. sjednici, održanoj 15. prosinca 2023. godine, donosi

ODLUKU

O LOKALNIM POREZIMA GRADA
 VODNJANA – DIGNANO

Članak 1.

Ovom se Odlukom utvrđuje visina stope poreza na potrošnju, visina poreza na kuće za odmor te nadležno porezno tijelo za utvrđivanje i naplatu poreza koji pripadaju Gradu Vodnjanu – Dignano.

Članak 2.

Gradu Vodnjanu – Dignano pripadaju sljedeći porezi:

1. porez na potrošnju,

2. porez na kuće za odmor.

Članak 3.

Porez na potrošnju plaća se po stopi od 3 %.

Članak 4.

Porez na kuće za odmor plaća se u iznosu od 5,00 eura/m2 korisne površine kuće za odmor.

Članak 5.

Poslove u svezi s utvrđivanjem, evidentiranjem, nadzorom, naplatom i ovrhom radi naplate poreza iz članka 2. ove Odluke obavljat će za Grad Vodnjan – Dignano, upravno tijelo nadležno za poslove financija Istarske županije.

Članak 6.

Danom stupanja na snagu ove Odluke prestaje važiti Odluka o lokalnim porezima Grada Vodnjana – Dignano (»Narodne novine« broj 129/17) i Odluka o izmjeni i dopuni Odluke o lokalnim porezima Grada Vodnjana – Dignano (»Službene novine Grada Vodnjana – Dignano« broj 09/19).

Članak 7.

Ova Odluka objavit će se u »Narodnim novinama« i »Službenim novinama Grada Vodnjana – Dignano«, a stupa na snagu 1. siječnja 2024. godine.

Klasa: 024-02/23-01/10

Urbroj: 2163-10-02-23-5

Vodnjan – Dignano, 15. prosinca 2023.

GRADSKO VIJEĆE GRADA VODNJANA – DIGNANO

Potpredsjednik
 Edin Bešić, v. r.
### NN 156/2023 (27.12.2023.), Odluka o visini poreznih stopa godišnjeg poreza na dohodak Grada Makarske

Grad Makarska

2405

Na temelju čl. 19.a, a u svezi s čl. 19. Zakona o porezu na dohodak (»Narodne novine« br. 115/16, 106/18, 121/19, 32/20, 138/20, 151/22 i 114//23 – u daljnjem tekstu: Zakon) i članaka 40. Statuta Grada Makarske (»Glasnik Grada Makarske« br. 3/21) Gradsko vijeće Grada Makarske na 19. sjednici održanoj 15. prosinca 2023. godine donijelo je

ODLUKU

O VISINI POREZNIH STOPA GODIŠNJEG POREZA NA DOHODAK GRADA MAKARSKE

I. OPĆE ODREDBE

Članak 1.

Ovom Odlukom se propisuju, sukladno Zakonu o porezu na dohodak, visine poreznih stopa godišnjeg poreza na dohodak za porezne obveznike na području Grada Makarske.

II. POREZNE STOPE

Članak 2.

Niža porezna stopa za obračun godišnjeg poreza na dohodak iznosi 20 %

Viša porezna stopa za obračun godišnjeg poreza na dohodak iznosi 33 %.

III. PRIJELAZNE I ZAVRŠNE ODREDBE

Članak 3.

Ova Odluka objavit će se u »Narodnim novinama« i »Glasniku Grada Makarske«, a stupa na snagu 1. siječnja 2024. godine.

Klasa: 410-01/23-01-1

Urbroj: 2181-6-01-23-4

Makarska, 15. prosinca 2023.

Predsjednica
 Gradskog vijeća
 Gordana Muhtić, dipl. iur., v. r.
### NN 156/2023 (27.12.2023.), Odluka o visini poreznih stopa godišnjeg poreza na dohodak na području Grada Križevaca

GRAD KRIŽEVCI

2403

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23) i 18. Statuta Grada Križevaca (»Službeni vjesnik Grada Križevaca«, broj: 4/09, 1/13, 1/16, 1/18, 3/18. – pročišćeni tekst, 1/21 i 3/22), Gradsko vijeće Grada Križevaca na 18. sjednici održanoj 13. prosinca 2023. donijelo je

ODLUKU

O VISINI POREZNIH STOPA GODIŠNJEG POREZA NA DOHODAK NA PODRUČJU GRADA KRIŽEVACA

Članak 1.

Ovom Odlukom utvrđuje se visina poreznih stopa godišnjeg poreza na dohodak za porezne obveznike na području grada Križevaca.

Članak 2.

Porezne stope iz članka 1. ove Odluke utvrđuju se kako slijedi:

– niža porezna stopa 20 %,

– viša porezna stopa 30 %.

Članak 3.

Ova Odluka objavit će se u »Narodnim novinama« i »Službenom glasniku Grada Križevaca«, a stupa na snagu 1. siječnja 2024. godine.

Klasa: 030-01/23-01/0064

Urbroj: 2137-2-01/1-23-1

Križevci, 13. prosinca 2023.

GRADSKO VIJEĆE GRADA KRIŽEVACA

Predsjednik
 Igor Frbežar, v. r.
### NN 156/2023 (27.12.2023.), Odluka o stavljanju izvan snage Odluke o prirezu porezu na dohodak Grada Križevaca

GRAD KRIŽEVCI

2404

Na temelju članka 42. Zakona o lokalnim porezima (»Narodne novine«, broj: 115/16, 101/17, 114/22, 114/23), članka 35. Zakona o lokalnoj i područnoj (regionalnoj) samoupravi (»Narodne novine«, broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 18. Statuta Grada Križevaca (»Službeni vjesnik Grada Križevaca«, broj: 4/09, 1/13, 1/16, 1/18, 3/18. – pročišćeni tekst, 1/21 i 3/22), Gradsko vijeće Grada Križevaca na 18. sjednici održanoj 13. prosinca 2023. donijelo je

ODLUKU

O STAVLJANJU IZVAN SNAGE ODLUKE O PRIREZU POREZU NA DOHODAK GRADA KRIŽEVACA

Članak 1.

Stavlja se izvan snage Odluka o prirezu porezu na dohodak Grada Križevaca (»Narodne novine«, broj 39/17 i 73/17 i »Službeni vjesnik Grada Križevaca«, broj 2/17 i 3/17).

Članak 2.

Ova Odluka objavit će se u »Narodnim novinama« i »Službenom vjesniku Grada Križevaca«, a stupa na snagu 1. siječnja 2024. godine.

Klasa: 030-01/23-01/0064

Urbroj: 2137-2-01/1-23-2

Križevci, 13. prosinca 2023.

GRADSKO VIJEĆE GRADA KRIŽEVACA

Predsjednik
 Igor Frbežar, v. r.